alexandrainst/scandi-wiki huggingface dataset:
Ernest Hemingway

Ernest Miller Hemingway (),
fødd i Oak Park i Illinois, død i Ketchum i Idaho, var ein av dei mest framståande amerikanske forfattarane på 1900-talet og vann Nobelprisen i litteratur i 1954. 

Hemingway er kjend for den korthogne stilen sin, der han kan uttrykka sterke kjensler med få ord. Han levde eit hardt liv prega av alkoholbruk og eventyr, noko han òg skildra i bøkene sine. Forfattaren skaut seg sjølv i 1961.

Verkliste

Romanar 
 (1925) The Torrents of Spring
 (1926) The Sun Also Rises
 (1929) A Farewell to Arms
 (1937) To Have and Have Not
 (1940) For Whom the Bell Tolls
 (1950) Across the River and Into the Trees
 (1953) The Old Man and the Sea
 (1970) Islands in the Stream
 (1986) The Garden of Eden
 (1999) True at First Light: A Fictional Memoir

Novellesamlingar 
 (1923) Three Stories and Ten Poems
 (1925) In Our Time
 (1927) Men Without Women
 (1934) Winner Take Nothing
 (1938) The Fifth Column and the First Forty-Nine Stories
 (1947) The Essential Hemingway
 (1953) The Hemingway Reader
 (1969) The Fifth Column and Four Stories of the Spanish Civil War]]
 (1972) The Nick Adams Stories]]
 (1987) The Complete Short Stories of Ernest Hemingway]]: The Finca Vigía Edition
 (1995) The Collected Stories (Everyman's Library Classics)

Novelle 
 (1925) «Soldier's Home»

Sakprosa 
 (1932) Death in the Afternoon
 (1935) Green Hills of Africa
 (1964) A Moveable Feast
 (1985) The Dangerous Summer

Filmatiseringar 
 (1937) The Spanish Earth
 (1962) Adventures Of A Young Man er basert på Hemingways Nick Adams - historier (au kjent som Hemingway's Adventures Of A Young Man).

Hemingway, Ernest
Hemingway, Ernest
Hemingway, Ernest
Nobelprisvinnarar frå USA
Folk frå Chicago
Studvest

Studvest er studentavisa i Bergen. Ho dekkjer dei ni utdanningsinstitusjonane tilknytte Studentsamskipnaden i Bergen. Avisa har eit opplag på 8500 i veka og vart grunnlagt i 1945. Avisa eigast av Velferdstinget i Bergen, som står utan redaksjonelt ansvar.

Bakgrunnsstoff 

 Studvest

Norske aviser etter namn
Aviser i Bergen
Utdanning i Bergen
Norske studentaviser
Skipingar i 1945
Klokkene ringer for deg

Sjå òg songen For Whom the Bell Tolls og filmen For Whom the Bell Tolls

For Whom the Bell Tolls, kalla Klokkene ringer for deg på norsk, er ein roman av Ernest Hemingway, utgjeven i 1940. 

Boka handlar om den unge amerikanaren Robert Jordan, som møter ei geriljagruppe i ei fjellhòle. Det er under den spanske borgarkrigen og Robert, eller Roberto som han kallar seg i Spania, elskar landet og ynskjer å bidra for Republikken Spania, derfor arbeider han for kommunistane som kjemper mot fascistane. Hans oppgåve er å sprengje ei bru, noko som er viktig for ein offensiv kommunistane skal gjere. Det er utruleg mykje som skjer på tida frå laurdag til tysdag, han må få alle på si side, og planleggje alt. I tillegg møter han den store kjærleiken i hòla, Maria.

Boka er både ein trist kjærleiksroman og ei bok som omhandlar den spanske borgarkrigen, korleis mange arbeidde for Republikken Spania.

Bakgrunnsstoff
Klokkene ringer for deg ved bokelskere.no

Bøker frå 1940
Kjærleiksromanar
Romanar frå USA
Ernest Hemingway
Den spanske borgarkrigen
Den blå grotte

Den blå grotte er ein roman skriven av Roar Skolmen og utgjeven på Stenersens forlag i 1998.

Historia handlar om Maria, som etter at bestemora ber dei om å kome til Arendal og flytte inn i det gamle huset hennar, får høyre mange historier om familien og faren som ho aldri har møtt. Ho er veldig glad i å lese, og byrjar til og med å lese Bibelen, sjølv om ho ikkje er kristen. Ho møter mange merkelege personar, som jøden Aron og faren til den jamaldrande kjærasten sin.

Då ho blir invitert med på ferie til Capri saman med kjærasten Espen og far hans, opplever ho å krysse ei tidssone i Den blå grotte, og kjem opp igjen 2000 år tidlegare, til keisar Tiberius og Jesus den salva si tid. Ho blir send til keisar Tiberius, som er berykta for å ta jomfrudommen til unge jenter og så drepe dei. Ho klarar å redde både jomfrudommen og livet ved å gjenfortelje Mosebøkene.

Ein får lese mykje om Bibelen og historia til jødane. Boka handlar om både kjærleik, vennskap, sakn og bibelhistoria, i tillegg til å ha trekk frå fantasysjangeren.

Roar Skolmen
Bøker frå 1998
Norske romanar
Namnet Jordan

Jordan er eit namn som opphavleg blei brukt om Jordanelva i Midtausten, og tyder «går nedover». Namnet skal opphavleg ha blitt gjeve til barn som blei døypte med vatn frå elva som krosstogfararane hadde teke med tilbake til Europa. Det er blitt til eit førenamn for begge kjønn, eit etternamn, og namnet på den moderne staten Jordan. I Noreg er verksemda Jordan A/S kjend for å laga munnhygieneprodukt, som tannbørstar og liknande.

Namnet finst som Jourdain på fransk, Iordan på bulgarsk og Giordano på italiensk. På nederlandsk bruker ein Jordaan, med kortforma Joord. Judd er ei engelsk kortform. 

Medan det opphavleg var eit mannsnamn, er Jordan blitt gjeve som førenamn til jenter sidan slutten av nittenhundretalet i den engelskspråklege verda. I USA er namnet blant dei 100 mest populære dåpsnamna for begge kjønn. I Noreg er namnet i bruk, men uvanleg.

Kjende namneberarar 

 Biskop Jordan av Polen
 Giordano Bruno (1548-1600), italiensk filosof
 Camille Jordan (1838-1922), ein fransk matematikar
 Robert Jordan (1948-2007), løyndenamn for forfattaren James Oliver Rigney, Jr., teke frå romanen For Whom the Bell Tolls
 Eddie Jordan (f. 1948), irsk millionær og eigar av eit Formel 1-lag
 Michael Jordan (f. 1963), amerikansk basketballspelar

Utanfor Wikipedia 

Jordan
Jordan
Jordan
Finsk-ugriske språk

Finsk-ugriske språk er ei gruppe språk som består av dei seks vestlegaste greinene av den uralske språkfamilien, nemleg samisk, austersjøfinsk, mordvinsk, marisk, permisk og ugrisk. Den sjuande familien er samojedisk og til saman dannar desse språka den uralske språkfamilien. Tidlegare vart finskugrisk sett på som ein eigen språkfamilie, i dag dominerer det synet at dei uralske språka best kan representerast av ein slags «busk-modell», der dei sju greinene går attende til det uralske urspråket, utan å danne (stabile) urspråk med berre nokre av dei andre seks greinene.

Det største problemet med å operere med ein separat finskugrisk språkfamilie er at det har vist seg å vere svært vanskeleg å rekonstruere eit finskugrisk urspråk som skil seg frå det rekonstruerte uralske urspråket. Det har vist seg umogleg å rekonstruere eit sams urspråk for dei ugriske språka, og dermed har det vore umogleg å rekonstruere eit finskugrisk urspråk som samtidig skilde seg frå uralsk. Grunnen til at det har vore vanskeleg å rekonstruere eit ugrisk urspråk kan vere at det aldri har vore noko, dvs. det kan vere at det er feil å sjå dei ugriske språka ungarsk, mansisk, khanti som ei eiga språkgrein i det heile, kan hende det vil vere betre å sjå på den uralske språkfamilien som ein familie beståande av ni ulike greiner, der dei ugriske språka utgjer tre av dei.

 
Uralske språk
Språkfamiliar
Carl Bernstein

Carl Bernstein () er ein journalist frå Sambandsstatane. Han er særleg kjend for den undersøkjande journalistikken sin i tilknyting til Watergate-skandalen fyrst i 1970-åra. Skandalen førte til at Richard M. Nixon måtte gå av som president.

Sjå òg 
 Bob Woodward

USA-amerikanske journalistar
Folk frå Washington, D.C.
Bob Woodward

Bob Woodward () er ein journalist frå Sambandsstatane. Han er tilsett i avisa Washington Post. Han vart verdskjend i samband med Watergate-skandalen.

Sjå òg 
 Carl Bernstein

USA-amerikanske journalistar
Folk frå Illinois
Sinnsetten

Sinnsetten (òg stundom skrive Sinnseten, Singsetten el. Singsetten) er eit fjell rett vestanfor Røsvatnet og Bjørnavatnet og austanfor tettstaden Tømmervåg på øya Tustna i Aure kommune på Nordmøre. Det høgste punktet, Sinnsettuva, er 326 moh.. Fjellet har gjeve namn til det årlege skirennet Singsettrennet, som går frå Leira forbi Sinnsetten til Jørenvågen.

Tustna
Fjell på Nordmøre
Skarven på Tustna

For andre fjell med namnet «Skarven», sjå fleirtydingssida Skarven.

Skarven er eit fjell rett austanfor Gullsteinsdalen og vestanfor Solåsundet på øya Tustna i Aure kommune på Nordmøre. Det høgste punktet er 896 moh.. Mindre toppar og åsar kring Skarven inkluderer Seteraksla (511moh. og Dyrkollgrova (469 moh.).

Tustna
Fjell på Nordmøre
Skarven

Skarven er eit fjellnamn som finst mange stader i Noreg:

 Skarven på Tustna på Nordmøre.

Stadnamn
Bjørnskotøya

Bjørnskotøya er ei øy i Aure kommune, tidlegare Tustna kommune på Nordmøre.

Tustna
Øyar på Nordmøre
Gautøya

Gautøya er ei øy i Aure, tidlegare Tustna kommune på Nordmøre i Møre og Romsdal fylke. Ho har eit areal på 1,293 km². Det høgaste punktet på øya, Gautøyvarden, ligg på 26 moh. Det er bygd hytter på øya.

Tustna
Øyar på Nordmøre
Gunhildøya

Gunhildøya er ei øy i Aure kommune på Nordmøre. Ho ligg på nordsida av Tustna.

Tustna
Øyar på Nordmøre
Hallarøya på Smøla

Hallarøya er ei øy i Smøla kommune på Nordmøre.

Geografi i Smøla
Øyar på Nordmøre
Hestøyin

Hestøyin er ei øygruppe i Aure kommune på Nordmøre. Ho ligg nordom Golma, på vestsida av Tustna.

Øyar på Nordmøre
Tustna
Indre Kråkøya

Indre Kråkøya er ei øy i Aure kommune på Nordmøre.

Kråkøya, Indre
Kråkøya, Indre
Jørnøya

Jørnøya er ei øy i Aure kommune på Nordmøre. Ho ligg nord i Imarsundet mellom Ertvågøya og Stabblandet. Det er om lag ein halv kilometer frå Jørnøya til Aukan på Stabblandet. Øya har eit areal på 410 dekar eller 0,41 km2. Høgaste punktet når 85 moh.

Tustna
Øyar på Nordmøre
Kalvøya på Tustna

For andre øyar med namnet «Kalvøy(a)», sjå Kalvøya.

Kalvøya er ei øy ved Tustna i Aure kommune på Nordmøre.

Tustna
Øyar på Nordmøre
Kunna på Tustna

Kunna (òg skrive Kunnøya) er ein holme nordaust for Tustna i Aure kommune på Nordmøre. Høgste punktet på holmen er 72 moh.

Tustna
Øyar på Nordmøre
Langholmen

Langholmen er ei øy og eit fråflytt fiskevær i Aure kommune på Nordmøre.

Tustna
Øyar på Nordmøre
Leirramsøya

Leirramsøya er ei øy i Aure kommune på Nordmøre. Ho ligg like nordom Tustna. I vest ligg Ramsøya og i nordaust over Leirsundet ligg Gautøya.

Tustna
Øyar på Nordmøre
Ringholmen på Tustna

Ringholmen er namnet på to små øyer i Aure kommune på Nordmøre. Begge ligg ved Tustna, den eine ligg like nordom Gautøya, medan den andre ligg om lag tre km lenger sørvest, rett utanfor Tustna.

Tustna
Øyar på Nordmøre
Ytre Kråkøya

Ytre Kråkøya er ei øy i Aure kommune på Nordmøre.

Kråkøya, Ytre
Kråkøya, Ytre
Tjørnøya

Tjørnøya er ei øy i Aure kommune på Nordmøre. Ho ligg på nordsida av fjorden Talgsøjen og vestom øya Tustna. Nordom Tjørnøya ligg øya Møyslåtten, og i aust ligg Golma.

Geografi i Aure
Øyar på Nordmøre
Storramsøya

Storramsøya er ei øy i Aure kommune på Nordmøre. Ho ligg nordom fjorden Talgsjøen, like sørom Tjørnøya og vest for Tustna og Golma.

Tustna
Øyar på Nordmøre
Veddøya på Tustna

Veddøya er ei øy i Aure kommune på Nordmøre. Ho ligg på sørsida av Edøyfjorden, utom Gautøya på nordsida av øya Tustna.

Geografi i Aure
Øyar på Nordmøre
Storøya i Aure

Storøya er ei øy i Aure kommune på Nordmøre. Ho ligg på sørsida av Edøyfjorden, like nordom Solskjelsøya.
Øya har eit areal på 351 dekar. Høgaste punktet når 32 moh.

Ho låg tidlegare i Tustna kommune. Kommunane blei slegne saman 1. januar 2006.

Tustna
Øyar på Nordmøre
Geografi i Aure
Møyslåtten

Møyslåtten er ei øy i Aure, tidlegare Tustna kommune på Nordmøre i Møre og Romsdal fylke. Ho har eit areal på, 0,618 km². Det høgaste punktet på øya, ligg 45 moh. Øya er ikkje folkesett.

Tustna
Øyar på Nordmøre
Ramsøya på Tustna

Ramsøya er ei øy i Aure kommune på Nordmøre. Ho ligg på sørsida av sundet Hammarsunda, like nordom Tustna og sørvest for Gautøya. Like austom Ramsøya ligg den mindre Leirramsøya.

Tustna
Øyar på Nordmøre
Øya Tustna

Øya Tustna er den største og mest folkerike øya i tidlegare Tustna kommune på Nordmøre. Øya Tustna og resten av tidlegare Tustna kommune høyrer no til Aure kommune.

Om namnet

Uttale og bruk 
Lokal uttale er ['thʉs:na] (N/A) med ['thʉs:n] (D). Tilstadsform blir ofte uttrykt med preposisjonen «på»+akkusativ og påstadsform ved same preposisjon + dativ:
 «E ska på Tussna (A) næste vikkå.» (Eg skal [reise] til Tustna neste veke.)
 «E é på Tussn (D) mykjy tå ti’n.» (Eg er på Tustna mykje av tida.)

Opphav 
Namnet vart oftast skrive «Tusteren» på dansk på 1800-talet. På nederlandske kart frå 1600-talet finst namnet i forma «Toester». Ein antek at namnet kjem av norrønt «Þústr» (= ‘slegel’, ‘sliul’, ‘tust’) og at dette står i samband med Stabben på naboøya Stabblandet.

Topografi

Fjell 
Fjella på Tustna er frå gammalt eit landemerke for sjøfarande, og dei er framleis noko av det som lokkar folk til Tustna. 

 Sinnsetten (326 moh.)
 Jørenvågssalen
 Jurtinden (857 moh.)
 Leirtinden (760 moh.)
 Knubben (680 moh.)
 Skarven (896 moh.)
 Dyrkollgrova (469 moh.)
 Seteraksla (511 moh.)

Tettstader 
 Gullstein - tidlegare kommunesenter. Gullstein kirke ligg plassert her. Bru over Sålåsundet til Stabblandet. 

 Leira - ligg midtvegs mellom Tømmervåg og Gullstein på nordsida av Tustna. Staden har utvikla seg til å bli sentrum på Tustna med skule, to daglegvarebutikkar, bilverkstad og andre servicefunksjonar. Idrettsarenaen Høgda stadion, som høyrer til Tustna idrettslag, ligg òg her.

 Tømmervåg - sørvest på øya. Tustna ungdomsskule ligg her, i tillegg held ungdomsklubben til her med møter i lokala til Honky Tonk Cruisers, ein bilklubb for amerikanske bilar. Lokala er i ein nedlagd butikk. Frå Tømmervåg ferjekai er det ferjesamband til Seivika ferjekai i Kristiansund.

Biletgalleri

Fjella på Tustna

Utsikt frå Tustna

Fotnotar

Bakgrunnsstoff

Sjå òg 
 Tustna kommune

Tustna
Tustna
Patriotisme

Patriotisme (av lat. patria «fedreland’) tyder fedrelandskjærleik eller nasjonalisme. Ordet patriotisme vart særleg teke i bruk etter den franske revolusjonen i 1789 og blir oftast bruka om ei kjensle av kjærleik, tilknyting og pliktkjensle i høve til sitt eige land (politisk patriotisme), si eiga folkegruppe (etnisk patriotisme) eller sin eigen kultur (kulturell patriotisme). Politisk, etnisk og kulturell patriotisme vart under nasjonalromantikken på 1800-talet knytt opp til idéen om den politisk, etnisk og kulturelt homogene nasjonalstaten og kan i den samanhengen sjåast som meir eller mindre synonym til nasjonalisme.

I overført tyding brukar ein òg ordet i samband med lokaltilknyting, eller lokalpatriotisme.

Nasjonalisme
Politiske uttrykk
Salomo

Salomo, òg skrive Salomon (hebraisk , Sjelomo) var ifølgje Den hebraiske bibelen den tredje kongen av det gamle Israel. Han var son av kong David og Batseba. Salomo er omtalt i 1. Kongebok 1–11 og 2. Krønikebok 1–9 i Den hebraiske bibelen/Det gamle testamentet og i Koranen. 
Etter tradisjonen daterer ein regjeringstida til kong Salomo frå rundt 970 til 931 fvt., tilpassa datoane for kong David si regjeringstid.

Salomo lét byggje det første Tempelet i Jerusalem og vigsla det under sukkót (lauvhyttefesten) hausten 955 fvt.

Kort tid etter at han døydde blei landet delt i to rike – Juda i sør og Israel eller Efraim i nord.

Kjelder

Denne artikkelen bygger på «Solomon» frå ,  den 22. mars 2019.  

Regentar i Israel
Kongebøkene
Personar i Den hebraiske bibelen
David av Israel

David av Israel, òg kalla Davíd hammélekh og kong David, vart salva som konge over Judea ca. 1011 fvt. i Hebron, og over heile Israel som Israels andre konge i 1004 fvt. same stad. Han vart etterfølgd av sonen sin Sjelomo.

Regentar i Israel
Regentar i Judea
Samuelsbøkene
Kongebøkene
Personar i Den hebraiske bibelen
Harpistar
Den finske vinterkrigen

Den finske vinterkrigen (også kalla den finske fridomskrigen eller den russisk-finske krigen) braut ut då Sovjetunionen under leiing av Stalin gjekk til åttak på Finland den 30. november 1939, tre månader etter utbrotet av den andre verdskrigen. Åtaket vart internasjonalt fordømt og førte til at Sovjetunionen vart utvist frå Folkesambandet.

Krigen førte til at Finland ved Moskvafreden måtte gje avkall på delar av det finske landområdet. Sovjetunionen lagde under seg mellom anna Karelen (inkludert byen Viborg) og Petsamo-distriktet.

Bakgrunnen for krigen var at Sovjetunionen kravde at finnane skulle gje frå seg nokre landområde for å lette forsvaret av Leningrad (St. Petersburg) dersom Sovjetunionen skulle bli dregen inn i krigen mellom Tyskland, Frankrike og Storbritannia. Finland hadde sidan første verdskrigen og den finske borgarkrigen hatt eit nært tilhøve til Tyskland. Finland nekta å gje etter for dette kravet. Difor kom åtaket.

Dei finske soldatane kjempa motivert og hardt, og etter alt å dømme med full oppslutning i folket, og dei heldt stand heilt fram til mars 1940. Då skreiv den finske regjeringa under ein fredsavtale der dei måtte gje frå seg større område enn opphavleg kravd frå sovjetisk side, om lag 10 prosent av territoriet til landet.

Då Hitler-Tyskland gjekk til åtak på Sovjetunionen, gjekk Finland med i det dei frå finsk side kalla framhaldskrigen. Men då finske soldatar hadde teke tilbake det dei hadde mist under Vinterkrigen, fekk dei ordre om å halde fram austover. Mange finske kjelder, både historikarar og forfattarar, meiner dette førte til misnøye mellom ein god del av dei finske soldatane, og til motstand i delar av folket. Den kløyvinga i det finske folket som hadde skjedd under og etter borgarkrigen, men som kom bort under Vinterkrigen, kom tilbake – fram til den finske regjeringa fekk i stand ein separatfred med Sovjetunionen i 1944, og finnane i Lapplandskrigen jaga sine tidlegare tyske allierte ut av landet.

Sjå òg 
 Den finske framhaldskrigen 1941-1944
 Lapplandskrigen

Kjelder
Blant anna no.wikipedia.org

Bakgrunnsstoff

 
Konfliktar i 1939
Konfliktar i 1940
Finland under andre verdskrigen
Den finske framhaldskrigen

Den finske framhaldskrigen vart utkjempa mellom Finland og Sovjetunionen under den andre verdskrigen. Framhald- viser til at krigen vart rekna for eit framhald av den finske vinterkrigen. På finsk er namnet jatkosota, på svensk finska fortsättningskriget eller berre fortsättningskriget. Krigen er rekna å ha vart frå sovjetiske bombeåtak den 25. juni 1941 til våpenstillstand den 4. september 1944 (på finsk side) og 5. september (på sovjetisk side). Storbritannia erklærte krig mot Finland den 6. desember 1941, men førte ikkje krig. I Sovjetunionen var krigen rekna som berre ein av frontane i den store fedrelandskrigen. 
Finland fekk stønad frå Tyskland i krigen, ettersom Tyskland på same tid invaderte Sovjetunionen. Etter våpenstillstanden med Sovjetunionen måtte Finland utkjempa Lapplandskrigen for å driva tyske styrkar ut av landet. Den finske framhaldskrigen vart formelt avslutta med Fredsavtalane i Paris av 1947.

Framhaldskrigen
Sovjetiske krigar
Krigar under den andre verdskrigen
Konfliktar i 1940-åra
Finland under andre verdskrigen
Svein Gjedrem

Svein Ingvar Gjedrem () var sentralbanksjef i Noreg og leiar for hovudstyret i Noregs Bank frå 1999 til 2010. Han har òg vore ekspedisjonssjef i Økonomiavdelingen i Finansdepartementet og finansråd same stad.

Gjedrem er frå Finnøy kommune. Han er utdanna samfunnsøkonom ved Universitetet i Oslo i 1975. Før han vart sentralbanksjef arbeidde han i Finansdepartementet i perioden 1979-1998 og i Noregs bank 1975-1979.

Mens Gjedrem var sjef for Noregs Bank, har det skjedd store endringar i den norske pengepolitikken. I januar 1999, like etter at han begynte i stillinga som sentralbanksjef, gjekk han ut med at han ville styre mot eit inflasjonsmål på 2 % i staden for den tidlegare målsetjinga om ein stabil kronekurs i høve til europeiske valutaer. I mars 2001 kom  regjeringa Stoltenberg I med ei ny forskrift, som la det operasjonelle målet for pengepolitikken på 2,5 %. Gjedrem vart etterfølgd som sentralbanksjef av Øystein Olsen.

Gjedrem har òg ein karrière som fotballspelar. Mellom anna har han spelt for Viking og Lyn.

Sjå òg 
 Inflasjonsmål
 Flytande valutakurs

Kjelder 

Norske sentralbanksjefar
Norske forretningsfolk
Norske sosialøkonomar
Norske departementsrådar
Viking-spelarar
Lyn-spelarar
Folk frå Finnøy
Klassekampen

Klassekampen er ei dagsavis for venstresida i norsk politikk. Avisa vart grunnlagd i februar 1969 som ei månadsavis. Ho har utvikla seg til ei uavhengig venstre-radikal avis med fylgjande føremålsparagraf:

Avisa Klassekampen skal drive en seriøs, kritisk journalistikk, med allsidige politiske og økonomiske avsløringer av utbytting, undertrykking og miljøødeleggelser – samt inspirere og bidra til ideologisk kritikk, organisering og politisk kamp mot slike forhold, ut ifra et revolusjonært, sosialistisk grunnsyn.

Ansvarleg redaktør er Mari Skurdal (f.o.m. august 2018).

Avisa har ein relativt stor del av stoffet sitt på nynorsk.

Historie og namn
Avisa er oppatt-kalla etter organet til Norges Socialdemokratiske Ungdomsforbund, stifta i 1903.

Avisa vart altså grunnlagd i 1969, omtrent samtidig som striden i Sosialistisk Folkeparti (SF) (no Sosialistisk Venstreparti) tilspissa seg. Avisa vart talerøyr for ungdomsorganisasjonen SUF(m-l) (seinare Arbeidernes Kommunistparti (AKP)) som då braut ut av SF. I januar 1973 gjekk avisa over til å bli ei vekeavis. Ho gjekk då også over til å bli det formelle organet for det nystifta partiet AKP (m-l). Frå januar 1976 gjekk dei over til å gje ut to aviser i veka, og sidan 1. april 1977 gjekk dei over til daglege utgjevingar. 

Ein av dei økonomisk krisene som råka avisa, førte til at nokre av satsingane til avisa, vart lagt ned [i 1979]: jordbruksavisa Sigden, Sámiid Hilat (ei avis på samisk), og ei avis for såkalla framandarbeidarar. 

Frå 1991 har avisa vore ei uavhengig venstresideavis.

Opplagstal-utvikling 
Netto opplagstal - frå Mediebedriftenes Landsforening:

Redaktørar

Sjefsredaktørar

 Anders M. Andersen 1969
 Anders M. Andersen og Finn Aasheim 1969
 Finn Aasheim 1969
 Finn Aasheim og Sigurd Allern 1969-1970
 Sigurd Allern 1970-1972
 Finn Sjue 1973-1977
 Egil Fossum 1977-1978
 Egil Fossum og Sigurd Allern 1978-1979
 Sigurd Allern 1979-1995
 Paul Bjerke 1995-1997
 Jon Michelet 1997-2002
 Bjørgulv Braanen 2002-2018 
 Mari Skurdal 2018-

Kjelder

Bakgrunnsstoff 

 Tidlege nummer av Klassekampen i pdf-format
 Om oppbygginga av Klassekampen i Erling Folkvord si bok Rødt 
 Om Klassekampen-striden i 1997 i Erling Folkvord si bok Rødt! 
 «Vi som bryr oss om avisa Klassekampen» (Facebook)
 KK-forum
 Litteratur 
 Rune Ottosen og Bjørn Westlie, Da «Klassekampen» ble dagsavis, i Tvedt, Terje, (ml) : en bok om maoismen i Norge. Oslo 1989, Ad Notam. ISBN 82-417-0023-7 
 Alf Skjeseth: Sykle på vatnet - historia om Klassekampen. Samlaget, Oslo 2011. ISBN 978-82-521-7538-7 

 
Aviser i Oslo
Norske riksdekkjande aviser
Norske aviser etter namn
Aviser skipa i 1969
1969 i Noreg
Avisa Driva

Driva er ei avis som blir utgjeven på Sunndalsøra på Nordmøre. Avisa dekkjer Indre Nordmøre, Nesset i Romsdal og Oppdal i Sør-Trøndelag.

Opplagstal

Bakgrunnsstoff 
 Nettstaden åt Driva

Kjelder 

Norske aviser etter namn
Sunndal kommune
Driva
Driva
Aviser skipa i 1971
1971 i Noreg
Fylket

Fylket var ei senterpartiavis som kom ut i Molde tre gonger i veka. Avisa vart grunnlagt i 1926 og nedlagt i april 2000 etter at opplagstala vart meir enn halverte gjennom 1990-åra. I 1999 var opplaget på drygt 1 700 aviser, mesta 1000 færre enn året før. Redaktør dei siste åra var Lars Steinar Ansnes.

Molde kommune
Tidlegare aviser i Møre og Romsdal
Tidlegare norske aviser
Senterpartiet
Norske aviser etter namn
Aviser skipa i 1926
Aviser nedlagde i 2000
Aura Avis

Aura Avis er ei avis som blir utgjeven på Sunndalsøra på Nordmøre i Møre og Romsdal. Avisa dekkjer i hovudsak kommunane Sunndal, Nesset og Tingvoll.

Ansvarleg redaktør er Lars Steinar Ansnes.

Opplagstal

Bakgrunnsstoff 
 Aura Avis

Kjelder 

Aviser i Møre og Romsdal
Sunndal kommune
Nordmøre
Norske aviser etter namn
Aviser skipa i 1947
1947 i Noreg
Nordvest-nytt

Nordvest-nytt er ei avis som blir utgjeven på Smøla på Nordmøre. Avisa dekkjer lokalnyheiter frå Smøla, Aure og Tustna.

Opplagstal

Bakgrunnsstoff 

Nordvest -nytt

Kjelder 

Smøla kommune
Aure kommune
Tustna
Nordmøre
Aviser i Møre og Romsdal
Norske aviser etter namn
Skipingar i 1988